Divorzio all'italiana

***Divorzio all'italiana*** (títol orichinal en italiano, en aragonés ***Esvurcio a l'italiana***, estrenada en Aragón con o uyo títol traduciu enta lo castellano como ***Divorcio a la italiana***) ye una cinta de l'anyo 1961 de cine italiao de cine de comedia dramatica dirichida por Pietro Germi seguntes un guión adaptau por Ennio De Concini, Pietro Germi, Alfredo Giannetti y Agenore Incrocci
(basau en *[[Un delitto d'onore]]*, una novela que heba publicau Giovanni Arpino l'anyo 1960), con una banda sonora orichinal de Carlo Rustichelli, una dirección de fotografía de Carlo Di Palma y Leonida Barboni, una producción cinematografica de Franco Cristaldi ta las productoras *[[Lux Film]]*, *[[Vides Cinematografica]]* y *[[Galatea Film]]* y un elenco d'actors formau, entre d'atros, por Marcello Mastroianni, Daniela Rocca, Stefania Sandrelli, Leopoldo Trieste, Odoardo Spadaro, Margherita Girelli, Angela Cardile, Lando Buzzanca, Pietro Tordi, Ugo Torrente, Antonio Acqua, Bianca Castagnetta, Giovanni Fassiolo, Ignazio Roberto y Francesco Nicastro.

*Ferdinando Cefalú* ye un miembro d'a nobleza de Sicilia, bien aperrau, que a las suyas 37 anyadas ye casau con *Rosalía*, una mullr a la que ya no ama. De qui sí ye enamorau ye d'a suya prima de 16 anyadas a qui nomás veye que de veranos porque mientres o curso escolar estudia interna fuera d'o lugar.Bien luego prencipia a fantasiar en imachinando muertes de su muller, conscient de que en ixas envueltas l'esvurcio no existiba en Italia. Cuan descarta ixa opción prencipia a prebar de que su muller l'enganye con un atro ta asinas poder matar-la en un crimen pasional. Cuan troba unas cartas d'un antigo novio de su muller, Carmelo Patanè, en as que iste s'amostraba bien festero, sabe que tamién ha trobau a lo candidato ideal. A la fin, la suya muller fuye con lo suyo amant y, encara que con problemas, *Ferdinando* la mata y en o chudicio subsiguient lo condenan a nomás que 3 anyadas de garchola. Cuan recupera la libertat ya puet casar-se con su prima. Tanimientres, as cosas no estarán como él heba planificau y soniau....

*Divorzio all'italiana* s'ambienta en Catania en Sicilia en a epoca actual d'a cinta (1961) y las suyas escenas se filmoron en Rausa (libre consorcio comunal de Rausa), en Adrano, en Catania (ciudat metropolitana de Catania) y en Taormina (ciudat metropolitana de Mecina) en Sicilia, y en os De Paolis Studios en Roma.

Ye una cinta que ha recibiu cantos premios, en destacando un Premio Oscar a lo Millor Guión Orichinal y dos nominacions (Millor Director) y Millor Actor) en a suya 35<sup>ena</sup> edición, un Premio BAFTA a o Millor Actor Forano y dos nominacions (Millor Cinta y Millor Actriz Forana) en a suya 17<sup>ena</sup> edición, y dos Premios Globos d'Oro (Millor Cinta en Luenga Forana y Millor Actor de Musical u Comedia).

## Elenco

## Se veiga tamién
* Cine en 1961.
* Cintas de 1961.

## Referencias

## Vinclos externos

*  ''Divorzio all'italiana'' en Internet Movie Database.
*  ''Divorzio all'italiana'' en AllMovie.
*  ''Divorzio all'italiana'' en FilmAffinity.
*  ''Divorzio all'italiana'' en Allociné.
*  ''Divorzio all'italiana'' en Rotten Tomatoes.
*  ''Divorzio all'italiana'' en Letterboxd.
*  ''Divorzio all'italiana'' en TCM Movie Database.
*  ''Divorzio all'italiana'' en Netflix.